Stald uden dyr i flammer

En staldlænge til en gård ved Løgstør blev raseret af en brand torsdag ved middagstid. Ingen kom noget til - heller ikke dyr. Den brændte længe var nemlig delvis tom. Politiet i Løgstør regner med, at branden er startet med en gnist fra en varmekanon. Den var opstillet i bygningen for at tørre efter et voldsomt regnvejr. Det lokale beredskab fik ilden slukket inden den bredte sig til andre dele af den firlængede gård.